Source: https://www.tisr.sk/zakaznicky-servis/otazky-odpovede/tlakove-zariadenia/
Timestamp: 2019-12-13 04:45:46+00:00
Document Index: 4835812

Matched Legal Cases: ['§ 2', '§ 14', '§ 15', '§ 6', '§ 9', '§ 8', '§ 16', '§ 16', '§ 27']

Tlakové zariadenia | Technická inšpekcia, a.s.
TISR / Zákaznícky servis / Otázky a odpovede / Tlakové zariadenia
V prípade zváraných potrubí výrobca musí mať technologické postupy na zváranie, zváračov a NDT podľa príslušných noriem (EN ISO 15614-1, EN ISO 9606-1, EN ISO 9712 a pod.) a v inšpekčnom certifikáte podľa EN 10204 musí deklarovať aké skúšky zvarov vykonal a ich výsledky.
Osobou oprávnenou na výchovu a vzdelávanie a oprávnenou právnickou osobou je aj Technická inšpekcia a.s.
Žiadosť na získanie odbornej spôsobilosti revízneho technika tlakových zariadení je možné vyplniť TU.
Kotol má na prevádzkový termostat nastavený na 102 ºC a havarijný na 114 ºC. Ide o teplovodný alebo horúcovodný kotol ?
Ak má kotol havarijný termostat nastavený na teplotu vyššiu ako 110 ºC ide o horúcovodný kotol, pri nižšej teplote ide o teplovodný kotol. Je to uvedené v prílohe č. 1 k vyhl. č. 508/2009 Z. z. (vyhradené technické zariadenia tlakové skupiny Ba) a v § 2 vyhl. č. 25/1984 Zb. v znení neskorších predpisov. Po prestavení havarijného termostatu na teplotu 110 ºC a nižšiu bude kotol zaradený medzi teplovodné.
Za nevyhradené technické zariadenia tlakové sa považujú potrubia na teplovodné vykurovanie (do 110 ºC), potrubia na rozvod pitnej a úžitkovej vody (do 110 ºC) a potrubia na rozvod vzduchu .
Na vykonávanie odborných prehliadok a odborných skúšok a opravy vyhradeného technického zariadenia tlakového zahraničná firma musí mať oprávnenie vydané oprávnenou právnickou osobou na Slovensku, v súlade s § 14 a § 15 zák. č. 124/2006 Z. z. v znení neskorších predpisov. Oprávnenou právnickou osobou je aj Technická inšpekcia a.s. Termín „oprava“ zahŕňa nasledovné činnosti:
montáž do funkčného celku na mieste budúcej prevádzky, s výnimkou činností definovaných v moduloch posudzovania zhody určených výrobkov, ktoré sa vykonávajú na mieste budúcej prevádzky (napr. záverečná skúška tlakovej zostavy na mieste prevádzky – modul G podľa NV č. 1/2016 Z. z.).
Povinnosť zamestnávateľa kontrolovať stav bezpečnosti a ochrany zdravia pri práci vrátane stavu bezpečnosti technických zariadení, viesť a uchovávať predpísanú dokumentáciu, záznamy a evidenciu súvisiacu s bezpečnosťou a ochranou zdravia pri práci a na ten účel v intervaloch určených osobitnými predpismi zabezpečovať okrem iného úradné skúšky, odborné prehliadky a odborné skúšky vyhradených technických zariadení je ustanovená v § 6 ods. 1 písm. n) a § 9 ods. 1 písm. a) zák. č. 124/2006 Z. z. v znení neskorších predpisov.
Osobitným predpisom v danom prípade je vyhl. č. 508/2009 Z. z., ktorá požiadavky na predpísané prehliadky a skúšky, ich evidenciu a pod. upresňuje v § 8 a lehoty opakovaných úradných skúšok, odborných prehliadok a odborných skúšok technických zariadení počas prevádzky určuje v prílohách č. 5, 7, 8 a 10 k vyhláške.
Pri vybavovaní oprávnenia na uvedené činnosti je potrebné predložiť a preukázať:
Odporúčame na začiatku vybavovania oprávnenia vyplniť elektronickú žiadosť a zaslať ju na príslušné pracovisko Technickej inšpekcie a.s.
K systémom občasnej obsluhy kotlov Technická inšpekcia a.s. vydala v minulosti stanoviská podľa vtedy platného zákona č. 330/1996 Z. z. V súčasnej dobe, ak je takýto systém posúdený notifikovanou osobou podľa smernice 2014/68/EU (nariadenia vlády SR č. 1/2016 Z. z. v znení neskorších predpisov), nie je potrebné jeho opätovné schválenie Technickou inšpekciou a.s. K systému občasnej obsluhy kotla výrobca musí dodať vyhlásenie o zhode a návod na obsluhu.
V zmysle § 16 vyhlášky č. 25/1984 Zb. v znení neskorších predpisov na zaistenie bezpečnosti práce v nízkotlakových kotolniach je potrebné vykonávať v nich odborné prehliadky minimálne raz ročne. Odborné prehliadky vykonáva odborný pracovník (revízny technik) s osvedčením podľa § 16 zákona č. 124/2006 Z. z. v znení neskorších predpisov, vydanom na odborné prehliadky a skúšky kotlov supiny B písm. a) podľa prílohy č. 1 k vyhláške č. 508/2009 Z. z.
Pri odbornej prehliadke kotolne musia byť predložené aj doklady o odborných prehliadkach a odborných skúškach, alebo opakovaných úradných skúškach, ktoré nahrádzajú odborné prehliadky a odborné skúšky, týchto zariadení:
Poistné zariadenie tlakovej nádoby je vyhradeným tlakovým zariadením skupiny B písm. e) podľa prílohy č. 1 k vyhláške č. 508/2009 Z. z. a aj určeným výrobkom podľa NV SR č. 1/2016 Z.z. v znení neskorších predpisov (smernice č. 2014/68/EU o tlakových zariadeniach).
Poistné zariadenie je novým výrobkom, prvýkrát uvedeným do prevádzky. V takomto prípade výrobca musí k zariadeniu vydať vyhlásenie o zhode podľa NV SR č. 1/2016 Z. z. v znení neskorších predpisov (smernice č. 2014/68/EU), v ktorom musia byť deklarované jeho parametre, ako napr. výkon, otvárací tlak a pod. Osvedčenie v tomto prípade by bolo potrebné len ak by sa zmenil otvárací tlak oproti hodnote uvedenej vo vyhlásení o zhode.
Overenie odbornej spôsobilosti možno vykonať aj na Technickej inšpekcii a.s. po vyplnení formulára elektronickej žiadosti alebo kontaktovaním našich pracovísk.
Naša spoločnosť si objednala u výrobcu v Českej republike kotol na spaľovanie biomasy, ktorý sa vyrába podľa noriem ČSN a EÚ (parametre kotla: výkon 2 x 13 MW, tlak pary 60 bar, teplota pary 465 ºC). Aké doklady, zvláštne povolenia, prípadne úpravy budú potrebné pri prevádzkovaní kotla v SR ?
V zmysle nariadenia vlády SR č. 1/2016 Z. z. o tlakových zariadeniach, v znení neskorších predpisov, možno postupovať takýmto postupom.
V zmysle zákona č. 124/2006 Z.z. a vyhlášky č. 508/2009 Z.z. tlakové nádoby môžu obsluhovať osoby, ktoré majú doklad o overení odborných vedomostí vydaný inšpektorátom práce.
Overenie odborných vedomostí vykonáva aj Technická inšpekcia, a.s.
Oceľová nádoba o objeme 300 000 litrov pracuje s médiom vzduch o podtlaku (vákuu) 0,01 Pa. Je táto nádoba vyhradeným technickým zariadením tlakovým? Má sa pri návrhu a výrobe dodržiavať PED (Smernica 2014/68/EU)? Pri uvádzaní do prevádzky musí byť dodržané NV SR č. 392/2006? V prevádzke majú byť dodržiavané ustanovenia vyhlášky MPSVR č. 508/2009 Z. z. alebo toto zariadenie môže byť definované ako strojové, prípadne iné zariadenie?
Pri návrhu a výrobe sa nepoužíva smernica 2014/68/EU, pretože tá to vylučuje (pozri komentár 1/13). Pri návrhu a výrobe je potrebné použiť vyhlášku č. 508/2009 Z. z. a príslušné normy, napr. STN EN 13445.
V norme STN 69 0012 sú však výnimky z rozsahu skúšky, ktorý je popísaný v tejto norme. To znamená, že raz za 5 rokov sa vykoná skúška tesností a kontrola hrúbky steny meraním pomocou ultrazvuku.
Iná definícia je v nariadení vlády SR č. 1/2016 Z. z. o tlakových zariadeniach: je to teleso skonštruované a zhotovené tak, aby v ňom mohla byť umiestnená tekutina pod tlakom, vrátane jeho priamych nadstavcov až po miesto jeho pripojenia k inému zariadeniu; nádoba môže pozostávať z viac ako z jednej komory.
vzdelanie VŠ alebo ÚSO technického smeru,
prax v danej alebo podobnej oblasti (min. 2 roky pre VŠ a 5 rokov pre ÚSO),
odborná príprava v rozsahu bodu 02.1 prílohy č. 3 k vyhláške č. 356/2007 Z. z., ktorú možno absolvovať na TI, a. s. alebo v inej organizácii, ktorá má oprávnenie na výchovu a vzdelávanie v zmysle § 27 zákona č. 124/2006 Z. z.
zdravotná spôsobilosť, potvrdená všeobecným lekárom,
overenie odborných vedomosti na TI, a. s. alebo u inej oprávnenej právnickej osoby
Informácie o cene odbornej prípravy získate na našej web stránke v sekcii kontakty.
Skúšky netesností, napr. podľa zákona o vodách, môže vykonávať len osoba s certifikátom podľa EN ISO 9712. Certifikáciu podľa uvedenej normy naša spoločnosť neponúka.
úradná skúška po montáži a pred uvedením do prevádzky,
opakovaná vonkajšia prehliadka - 1 x ročne,
skúška tesnosti pracovnou látkou + kontrola hrúbky stien ultrazvukom - 1 x za 5 rokov,
opakovaná úradná skúška - 1 x za 10 rokov.
Ohrievač vody je nevyhradeným tlakovým zariadením, ak ohrievaná voda má teplotu do 110 °C alebo ohrievacia voda je tiež do 110 °C – v opačnom prípade je vyhradeným tlakovým zariadením skupiny A.b)1.
Pre projektovanie (navrhovanie) a výrobu kotlov platí NV SR č. 1/2016 Z. z. o tlakových zariadeniach